Държавен вестник, бр. 71, 2002 г., стр. 43

Б Р О Й  71
Д Ъ Р Ж А В Е Н   В Е С Т Н И К
С Т Р .  43
Член 85
Реферат
Рефератът може да се използва само като
техническа информация; той не може да служи
за други цели, по-специално не може да се из-
ползва за тълкуване на обхвата на исканата зак-
рила, нито за прилагане на член 54, алинея 3.
Член 86*
Такси за поддържане на европейска патент-
на заявка
(1) Таксите за поддържане на европейска
патентна заявка се плащат на Европейското
патентно ведомство в съответствие с Правил-
ника за прилагане. Тези такси са дължими за
третата и всяка следваща година считано от да-
тата на подаване на заявката.
(2) Ако някоя такса за поддържане не бъде
платена на или преди падежната дата, тя може
да бъде валидно платена в срок от 6 месеца от
тази дата, при условие че по същото време бъде
платена и допълнителната такса.
(3) Ако таксата за поддържане и допълни-
телните такси не бъдат платени своевременно,
европейската патентна заявка се счита за от-
теглена. В компетенциите само на Европейско-
то патентно ведомство е да реши това.
(4) Задължението за плащане на такси за
поддържане приключва с плащането на такса-
та за годината, в която е публикувано съобще-
нието за издаване на европейския патент.
Г л а в а  I I
ПРИОРИТЕТ
Член 87**
Право на приоритет
(1) Всяко лице, което е подало във или за
страна член на Парижката конвенция за закри-
ла на индустриалната собственост заявка за
патент, полезен модел, сертификат за полез-
ност или авторско свидетелство, или неговият
правоприемник, ползва за целите на подаване
на европейска патентна заявка за същото изоб-
ретение право на приоритет за период от 12 ме-
сеца от датата на подаване на първата заявка.
(2) Всяка заявка, която е еквивалентна на
редовна национална заявка, подадена съгласно
националното законодателство на страната, в
която е подадена, или въз основа на двустранни
или многостранни споразумения, включител-
но и тази Конвенция, се признава за пораждаща
право на приоритет.
(3) Под редовна национална заявка се раз-
бира всяка заявка, чиято дата на подаване може
да бъде установена независимо от по-нататъш-
ната съдба на заявката.
(4) Последваща заявка със същия предмет
като предмета на предшестващата първа заяв-
ка, подадена във или за същата страна, се счита
за първа заявка при определяне на приоритета,
при условие че на датата на подаване на послед-
ващата заявка по-ранната заявка е била оттег-
лена, анулирана или отказана, без да бъде изло-
жена на обществен достъп и без да оставя не-
уредени права, и не е служила за основание за
приоритетни претенции. Предшестващата за-
явка не може да служи след това за основание
за приоритетни претенции.
(5) Когато първата заявка е подадена в стра-
на, която не е член на Парижката конвенция за
закрила на индустриалната собственост, али-
неи 1 до 4 важат само ако тази страна в съответ-
ствие с публикувано от Административния съ-
вет съобщение и по силата на двустранни или
многостранни спогодби предоставя еквивалент-
но приоритетно право, основаващо се на първа
заявка, подадена в Европейското патентно ве-
домство, както и на първа заявка, подадена във
или за някоя от договарящите страни, и съглас-
но условия, равностойни на заложените в Па-
рижката конвенция.
Член 88*
Претенция за приоритет
(1) Заявител, желаещ да ползва приорите-
та на по-ранна заявка, трябва да подаде при-
оритетна декларация, копие от по-ранната
заявка и ако последната не е съставена на един
от официалните езици на Европейското па-
тентно ведомство, неин превод на един от тези
официални езици. Процедурата по прилага-
нето на тези разпоредби е изложена в Пра-
вилника за прилагане.
(2) Дадена европейска патентна заявка
може да се позовава на множество приорите-
ти независимо от факта, че са възникнали в
различни страни. За множество приоритети
може да се претендира за която и да е претен-
ция. Когато се претендира за множество при-
оритети, сроковете с начало от приоритетна-
та дата започват да текат от датата на най-
ранния приоритет.
(3) Когато европейска патентна заявка се
позовава на един или повече приоритети, при-
оритетното право покрива само тези елементи
от европейската патентна заявка, които са вклю-
чени в заявката или заявките, за чийто приори-
тет се претендира.
Ако определени елементи на изобретение-
то, за което има приоритетна претенция, не
се съдържат във формулираните в по-ранна
заявка претенции, приоритет все пак може да
се получи, при условие че такива елементи са
разкрити в документите по по-ранната заявка
като цяло.
*
Виж инструкциите за плащане на такси за поддър-
жане на европейски патентни заявки и патенти (ОБ
ЕПВ 1984, 272 ff).
**
Виж становище/решение на Разширената комисия
по жалбите G 3/93, G 2/95 (Приложение I).
*
Виж становище на Разширената комисия по жалби-
те G 3/93 (Приложение I).